CELEX: 62008TN0129
Language: fi
Date: 2008-03-31 00:00:00
Title: Asia T-129/08: Kanne 31. maaliskuuta 2008 — Sahlstedt ym. v. komissio

24.5.2008   
            
            
               FI
            
            
               Euroopan unionin virallinen lehti
            
            
               C 128/35
            
         Kanne 31. maaliskuuta 2008 — Sahlstedt ym. v. komissio
   (Asia T-129/08)
   (2008/C 128/75)
   Oikeudenkäyntikieli: suomi
   Asianosaiset
   
      Kantajat: Markku Sahlstedt (Karkkila, Suomi), Juha Kankkunen (Laukaa, Suomi), Mikko Tanner (Vihti, Suomi), Toini Tanner (Helsinki, Suomi), Liisa Tanner (Helsinki, Suomi), Eeva Jokinen (Helsinki, Suomi), Aili Oksanen (Helsinki, Suomi), Olli Tanner (Lohja, Suomi), Leena Tanner (Helsinki, Suomi), Aila Puttonen (Ristiina, Suomi), Risto Tanner (Espoo, Suomi), Tom Järvinen (Espoo, Suomi), Runo K. Kurko (Espoo, Suomi), Maa- ja metsätaloustuottajain keskusliitto MTK ry (Helsinki, Suomi), Maataloustuottajain Keskusliiton Säätiö (Helsinki, Suomi) (edustaja: asianajaja K. Marttinen)
   
      Vastaaja: Euroopan yhteisöjen komissio
   Vaatimukset
   
               —
            
            
               Kanteen kohteena oleva päätös on kumottava siltä osin kuin se koskee kaikkia Suomen tasavallan päätökseen sisältyviä SCI-alueita
            
         
               —
            
            
               ellei tuomioistuin katso edellistä mahdolliseksi, toissijaisesti on kumottava päätös kanteen osassa 6.2.2.7 yksilöityjen SCI-alueiden osalta
            
         
               —
            
            
               editiovaatimukset ja asian selvittämistoimet:
               Mikäli kannetta ei ratkaista pelkästään tässä kannekirjelmässä esitetyn näytön perusteella kantajien eduksi edellisten pääasiavaatimusten kohdissa vaaditulla tavalla, Euroopan yhteisöjen ensimmäisen oikeusasteen tuomioistuimen tulee:
               
                           1.
                        
                        
                           velvoittaa Euroopan yhteisöjen komissio toimittamaan CD-rom muodossa kantajille Suomen sille toimittamat ehdotukset kaikkine ehdotukseen sisältyneine tietoineen valituksenalaiseen päätökseen sisällytettävistä alueista, mitä tietoja päätöksen johdanto-osan kohdassa 7 tarkoitetaan,
                        
                     
                           2.
                        
                        
                           velvoittaa Euroopan yhteisöjen komissio toimittamaan kantajille kaikkia Suomen tasavallan valituksenalaiseen päätökseen sisällytettyjä alueita koskevat hallussaan olevat, päätöksen johdanto-osan kohdassa 8 tarkoitetut luonnontieteelliset ja muut tiedot CD-rom muodossa sekä kohdassa 9 tarkoitetut kartat ja tiedot paperiversioina,
                        
                     
                           3.
                        
                        
                           velvoittaa Euroopan yhteisöjen komissio toimittamaan kantajille valituksenalaisen päätöksen johdanto-osan kohdassa 10 tarkoitetun yhteistyön aikana laadittu tai komission haltuun saatu Suomen tasavallan alueita koskeva asiakirjamateriaali kokonaisuudessaan CD-rom muodossa ja kartat paperiversioina, ja
                        
                     
                           4.
                        
                        
                           velvoittaa Euroopan yhteisöjen komissio toimittamaan kantajille valituksenalaisen päätöksen johdanto-osan 15 kohdassa tarkoitettu luontotyyppikomitean lausunto
                        
                     
         
               —
            
            
               komissio on velvoitettava korvaamaan kantajien oikeudenkäyntikulut täysmääräisesti ja laillisine korkoineen.
            
         Oikeudelliset perusteet ja pääasialliset perustelut
   Kantajien mukaan päätös (1) on yhteisöoikeuden, erityisesti luontodirektiivin 3 ja 4 artiklan ja jälkimmäisessä artiklassa viitatun liitteen III vastainen. Päätöksen yhteisöoikeuden vastaisuus perustuu neljään pääasialliseen kanneperusteeseen:
   
               a)
            
            
               Luontodirektiivi ei mahdollista aiempien yhteisön tärkeinä pitämien alueiden (jäljempänä SCI-alueet) luetteloa koskevien päätösten kumoamista uusilla päätöksillä nyt esitetyllä tavalla ja perusteilla. Luontodirektiivin menettelysäännökset ovat myös komissiota sitovat. Muunlainen tulkinta aiheuttaa oikeudellista epävarmuutta suhteessa kansallisiin täytäntöönpanotoimenpiteisiin ja maanomistajien oikeusturvaan.
            
         
               b)
            
            
               Natura 2000 -verkosto on luontodirektiivin 3 artiklan mukaan yhtenäinen eurooppalainen suojelualueverkosto, jolla pyritään suotuisan suojelutason takaamiseen siten kuin se on direktiivissä määritelty. Verkoston yhtenäisyys taataan ja suotuisan suojelun tason tavoite saavutetaan sillä, että alueiden valintaa koskeva direktiivin 4 artikla ja liite III ovat aineellisoikeudellisesti yksityiskohtaisina teknisinä sääntöinä sekä jäsenvaltioita että komissiota sitovia. Alueita ei voi valita SCI-alueeksi noudattamatta niitä kummassakin vaiheessa. Alueet on yhtenäiseksi tavoitteeksi asetetun suotuisan suojelutason johdosta valittava kustakin jäsenvaltiosta yhtenäisin, luontodirektiivin 4 artiklan ja liitteen III mukaisin kriteerein.
            
         
               c)
            
            
               Liitteen III 1-vaihe (jäsenvaltiovaihe) ja 2-vaihe (komissiovaihe) muodostuvat oikeusvaikutteisista toimista koostuvan kokonaisuuden. Menettely 2-vaiheessa ja päätös yhteisön tärkeinä pitämistä alueista ei ole luontodirektiivin mukainen, jos 1-vaiheen ehdotus ei täytä direktiivin vaatimuksia.
            
         
               d)
            
            
               Laadittaessa Suomen ehdotusta boreaalisen vyöhykkeen SCI-alueiksi ei ole noudatettu luontodirektiivin artiklaa 4 eikä sen liitteen III 1-vaihetta koskevia säännöksiä. Koska Suomen ehdotus on hyväksytty sellaisenaan ja kaikkien alueiden osalta komission päätöksellä, on myös komission SCI-aluepäätös direktiivinvastainen pelkästään tällä perusteella.
            
         
      (1)  Euroopan yhteisöjen komission päätös neuvoston direktiivin 92/43/ETY mukaisesta luettelosta boreaalisen vyöhykkeen luonnonmaantieteellisellä alueella olevista yhteisön tärkeinä pitämistä alueista tehdyn luettelon ensimmäisestä päivityksestä 2008/24/EY, tehty 12. marraskuuta 2007 (EYVL L 12. s. 118).